CELEX: 32005R0634
Language: lt
Date: 2005-04-26 00:00:00
Title: 2005 m. balandžio 26 d. Komisijos reglamentas (EB) Nr. 634/2005, dėl tam tikrų prekių klasifikavimo Kombinuotoje nomenklatūroje

27.4.2005   
            
            
               LT
            
            
               Europos Sąjungos oficialusis leidinys
            
            
               L 106/7
            
         
      KOMISIJOS REGLAMENTAS (EB) Nr. 634/2005
   2005 m. balandžio 26 d.
   dėl tam tikrų prekių klasifikavimo Kombinuotoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. balandžio 26 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 493/2005 (OL L 82, 2005 3 31, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo aktu.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Garsinio dažnio stiprintuvas su skaitmeninio garso signalo dekoderiu, skaitmeninio garso signalų procesoriumi, skirtu daugiakanalio (erdvinio) garso efektui gauti, ir vaizdo ir (ar) garso signalų sinchronizavimo grandinėmis.
                              Įtaisas gali priimti signalus iš įvairių šaltinių (pvz., DVD leistuvo, palydovinio imtuvinio derintuvo, kasetinio grotuvo, vaizdo magnetofono). Prieš stiprinimą šie signalai gali būti dekoduojami ir perduodami į skaitmeninius ar analoginius keitiklius.
                           
                        
               
                  8518 40 99
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8518, 8518 40 ir 8518 40 99 atitinkančiais prekių aprašymais.
                  Garso signalų dekodavimas ir apdorojimas laikomi garsinio dažnio signalų stiprinimo funkcijos dalimi.
                  Kadangi su vaizdo signalais susijusi funkcija apima tik garso ir vaizdo signalų sinchronizavimą, stiprintuvas klasifikuotinas 8518 pozicijoje.
               
            
                  
                              2.
                           
                           
                              Aparatas, sudarytas iš:
                              
                                          —
                                       
                                       
                                          AM/FM radijo imtuvo,
                                       
                                    
                                          —
                                       
                                       
                                          daugiakanalio stiprintuvo ir
                                       
                                    
                                          —
                                       
                                       
                                          skaitmeninio garso signalų procesoriaus.
                                       
                                    Šis namų pramogoms skirtas gaminys pateikiamas su nuotolinio valdymo įtaisu.
                           
                        
               
                  8527 39 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8527, 8527 39 ir 8527 39 80 atitinkančiais prekių aprašymais.
                  Pagal XVI skyriaus 3 pastabos prasmę, sudedamąja dalimi, atliekančia pagrindinę sudėtinio aparato funkciją, laikytinas radijo imtuvas.
                  Garso signalų stiprinimas ir apdorojimas laikytini antrinėmis funkcijomis, lyginant su radijo signalų priėmimo funkcija.
                  Todėl sudėtinis aparatas klasifikuotinas kaip radijo imtuvas priskiriant KN kodą 8527 39 80.
               
            
                  
                              3.
                           
                           
                              Aparatas, sudarytas iš:
                              
                                          —
                                       
                                       
                                          AM/FM radijo imtuvo,
                                       
                                    
                                          —
                                       
                                       
                                          daugiakanalio stiprintuvo,
                                       
                                    
                                          —
                                       
                                       
                                          skaitmeninio garso signalų procesoriaus ir
                                       
                                    
                                          —
                                       
                                       
                                          vaizdo ir (ar) garso signalų sinchronizavimo grandinių.
                                       
                                    Šis namų pramogoms skirtas gaminys, priimantis signalus iš įvairių šaltinių (pvz., DVD leistuvo, palydovinio imtuvinio derintuvo, kasetinio grotuvo, vaizdo magnetofono), pateikiamas su nuotolinio valdymo įtaisu.
                              Prieš stiprinimą garso signalai gali būti dekoduojami ir perduodami į skaitmeninius ar analoginius keitiklius.
                           
                        
               
                  8527 39 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8527, 8527 39 ir 8527 39 80 atitinkančiais prekių aprašymais.
                  Pagal XVI skyriaus 3 pastabos prasmę, sudedamąja dalimi, atliekančia pagrindinę sudėtinio aparato funkciją, laikytinas radijo imtuvas.
                  Garso signalų stiprinimas ir apdorojimas laikytini antrinėmis funkcijomis, lyginant su radijo signalų priėmimo funkcija.
                  Kadangi su vaizdo signalais susijusi funkcija apima tik garso ir vaizdo signalų sinchronizavimą, gaminys klasifikuotinas 8527 pozicijoje.
                  Todėl sudėtinis aparatas klasifikuotinas kaip radijo imtuvas priskiriant KN kodą 8527 39 80.
               
            
                  
                              4.
                           
                           
                              Skystųjų kristalų (LCD) spalvoto vaizdo monitorius, kurio ekrano įstrižainės ilgis 38,1 cm (15 colių), gabaritų matmenys – 30,5 (P) × 22,9 (A) × 8,9 (G) cm, o:
                              
                                          —
                                       
                                       
                                          didžiausioji skyra – 1 024 × 768 vaizdo elementų (taškų),
                                       
                                    
                                          —
                                       
                                       
                                          skleidimo dažniai 30–80 kHz (horizontaliąja kryptimi) ir 56–75 Hz (vertikaliąja kryptimi).
                                       
                                    Gaminys turi šias sąsajas:
                              
                                          —
                                       
                                       
                                          VGA įėjimo,
                                       
                                    
                                          —
                                       
                                       
                                          DVI įėjimo,
                                       
                                    
                                          —
                                       
                                       
                                          BNC įėjimo ir išėjimo,
                                       
                                    
                                          —
                                       
                                       
                                          S vaizdo (Y/C) įėjimo ir išėjimo,
                                       
                                    
                                          —
                                       
                                       
                                          garso signalų įėjimo ir išėjimo.
                                       
                                    Gaminio ekrane gali būti rodomi signalai, priimami iš įvairių šaltinių, pvz., iš automatinio duomenų apdorojimo mašinos, vidinės televizijos sistemos, DVD leistuvo arba skaitmeninės vaizdo kameros.
                           
                        
               
                  8528 21 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8528, 8528 21 ir 8528 21 90 atitinkančiais prekių aprašymais.
                  Gaminys neklasifikuotinas 8471 60 subpozicijoje, kadangi jis nėra vien arba daugiausia skirtas naudoti automatinio duomenų apdorojimo sistemoje (žr. 84 skirsnio 5 pastabą) dėl jo gebėjimo ekrane rodyti signalus, priimamus iš įvairių šaltinių.
                  Gaminys taip pat neklasifikuotinas 8531 pozicijoje, nes jo funkcija nėra rodyti ekrane signalizavimo tikslams skirtas regimąsias indikacijas (žr. SS paaiškinimų 8531 pozicijos paaiškinimų D punktą).
               
            
                  
                              5.
                           
                           
                              Sistema, sudaryta iš:
                              
                                          —
                                       
                                       
                                          centrinio procesoriaus, klaviatūros, pelės ir vaizduoklio (asmeninio kompiuterio),
                                       
                                    
                                          —
                                       
                                       
                                          centrinio procesoriaus (paslaugų kompiuterio (serverio)) ir
                                       
                                    
                                          —
                                       
                                       
                                          aukštos kokybės skaitytuvo.
                                       
                                    Aukštos kokybės skaitytuvą sudaro ant rėmo sumontuotas įtaisas, vadinamas „skaitytuvo jutiklių laikikliu“.
                              „Skaitytuvo jutiklių laikiklyje“ sumontuoti įvairūs jutikliai, kurie analizuoja popieriaus kokybę pagal drėgmės kiekį, temperatūrą, masę ir kt.
                              Jis juda rėmu pirmyn ir atgal ir renka informaciją, naudodamas infraraudonosios spinduliuotės pluoštus, lazerio spindulius ar kitus matavimo būdus. Ši informacija per paslaugų kompiuterį (serverį) siunčiama į asmeninį kompiuterį, kuris ją apdoroja ir sugeneruoja duomenis, reikalingus popieriaus kokybei kontroliuoti.
                              Asmeninio kompiuterio apdorota informacija naudojama popieriaus gamybos įrenginio, kuris nėra šios sistemos dalis, produkcijos kokybei valdyti.
                           
                        
               
                  9032 89 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 90 skirsnio 7 pastabos b punktu bei KN kodus 9032, 9032 89 ir 9032 89 90 atitinkančiais prekių aprašymais.
                  Remiantis 84 skirsnio 5 pastabos B punktu sistema neklasifikuotina 8471 pozicijoje, kadangi ji atlieka ne duomenų apdorojimo, o specifinę funkciją kaip nurodyta 84 skirsnio 5 pastabos E punkte.
                  Ši sistema yra automatiškai valdomų neelektrinių parametrų automatinis reguliatorius, kurio veikimas pagrįstas elektros reiškiniu, kintančiu priklausomai nuo reguliuojamo faktoriaus (90 skirsnio 7 pastabos b punktas).